Esperantisto proponas revoluciigi Vikimediajn ŝablonojn
#000000
Ŝablonoj estas tre grava parto de Vikipedio kaj aliaj Vikimediaj projektoj. Tamen, ilia prilaborado kaj bontenado inter diversaj lingvoj kaj projektoj estas tradicie dolorplena procezo, kiu kostas multajn tempon, energion kaj nervojn de teĥnike altkapablaj homoj. Esperantisto Amir E. Aharoni proponis solvon, kiu helpos ne nur al Esperantaj sed al ĉiuj Vikimediaj projektoj.
#000001
Havante propran sperton kun tiom multaj lingvoj en Vikimedia medio li identigis, ke la plej grava teĥnika ŝanĝo en la programaro de Vikipedio kaj aliaj Vikimediaj projektoj estas: ŝablonoj devas esti mallokaj!
#000004
Kion tio signifas? Unue, certa enhavo estas loka por ĉiu projekto (uzebla nur en ĝi) kaj alia enhavo estas malloka, centre stokita kaj disponebla por ĉiuj projektoj. Mallokaj estas ekzemple plurmediaĵoj en Vikimedia Komunejo, datumoj en Vikidatumoj, personaj JS-aj kaj CSS-aj paĝoj, uzantopaĝoj kaj plej nove ankaŭ personaj agordoj. Tial ekzemple foton, kiun vi alŝutis al Komunejo vi povas uzi en la Esperanta Vikipedio, sed ankaŭ en la Esperantaj Vikivojaĝoj kaj eĉ en la pola Vikicitaro. Kaj ŝanĝo en ĝi estas aŭtomate videbla en ĉiuj lokoj, kie ĝi estas uzata.
#000006
Mallokaj ŝablonoj helpus precipe al malgrandaj kaj mezgrandaj vikioj. Al tiuj apartenas ankaŭ ĉiuj Vikimediaj projektoj en Esperanto.
#000008
Ĉiuj vikioj havus ĉiam la plej aktualan, povuman kaj funkciantan kodon. Tradukado de ŝablona interfaco ne plu postulus sperton pri programado. Ĝisdatigado okazus nur 1-foje kaj tiel ŝparus amasegon da tempo, energio kaj nervoj.
#000009
Kompreneble, ĉiu vikio povus daŭre uzadi siajn lokajn ŝablonojn. Mallokaj ŝablonoj provizus novan avantaĝon, sed lasus la eblon “resti ĉe la malnova maniero”.
#000010
Mi suferegas kiam mi devas rekodigi anglalingvajn ŝablonojn, foje eĉ mi ne sukcesas, foje mi nur devas kopii la kodon 😀😃!
La ideo estas bonega sed ĉe ĝi havas ian ŝancon?
Ĝi faculigus la vivon de amaso da vikipedioj, ĉefe de tiuj, kiuj ne havas amason da volontuloj, ĝi dunus multege da libera tempo por “utilaj” malpli burokratajn taskojn!
#000014
Retpoŝtadreso ne estos publikigita. Devigaj kampoj estas markitaj *
#000017
Konservu miajn nomon, retpoŝtadreson kaj retejon en tiu ĉi retumilo por uzi kiam mi denove komentos.
#000018
Vikipedio, pli ol enciklopedio (Germana Esperanto-Kongreso 2023)
#000020
Pri ni Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000021
Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
#000022
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
#000023